मांगों को लेकर संगठित हो किसान : रामकिशन
गुडगांवकैनाल नहर के दूसरे चरण के निर्माण की मांग को लेकर गुडगांव कैनाल किसान संघर्ष समिति के तत्वावधान में जौदेला चौराहा पर किसानों का महापड़ाव छत्तीसवें दिन रमेश जाटव की अध्यक्षता में जारी रहा।
इस मौके पर किसानों के महापड़ाव को संबोधित करते हुए पूर्व सांसद पंडित रामकिशन ने कहा कि जब तक किसान संगठित होकर आंदोलन को तेज नहीं करेगे तब तक सरकार इस गंभीर समस्या का समाधान नहीं करेगी। उन्होंने कहा कि दशकों गुजर जाने के बाद भी प्रदेश सरकारों ने किसानों की इस मांग को अनदेखा किया है, जिसके कारण आज खेती बंजर होने से किसानों का कृषि कार्य से मोहभंग हो रहा है।
उन्होंने कहा कि सरकार किसानों की कैनाल खुदाई की मांग का जल्द समाधान करे, अन्यथा किसान आंदोलन को तेज कर सरकार को झुकने के लिए मजबूर कर देंगे। इस मौके पर पूर्व एसडीआई चोखेलाल ने कहा कि सरकार की हठधर्मिता के कारण किसानों को आंदोलन के लिए मजबूर होना पड़ रहा है। उन्होंने कहा कि किसानों द्वारा कैनाल को लेकर काफी समय से जिले में मांग उठाई जा रही है लेकिन इस ओर अभी सरकार द्वारा कोई सकारात्मक कदम नहीं उठाया गया है। जिससे किसानों को खेती में सिंचाई के लिए भारी परेशानी का सामना करना पड़ रहा है। इस बारे में कई बार प्रशासन के जरिए सरकार को अवगत कराया गया है।
इस मौके पर बिहारी लाल यादव बिरहरू, बलवीर सिंह जौदेला ने कहा कि एक माह से अधिक गुजर जाने के बाद भी किसानों की मांगों के प्रति सरकार गंभीर दिखाई नहीं दे रही है। जिसके कारण किसानों में सरकार के प्रति असंतोष पहन रहा है। अगर सरकार ने किसानों की मांग को पूरा नहीं किया तो गांव-गांव कमेटियां गठित कर आंदोलन को तेज किया जाएगा। इस मौके पर गोकुल, राजवीर सिंह, महावीर, रघुवीर सिंह, केहरी, सुकमान, मानसिंह, भीमसिंह, बादामसिंह, भगवान, धर्मपाल साबौरा, रामवीर, प्रेमसिंह, भवरसिंह, दौलत आदि मौजूद थे।
कुम्हेर. किसानों के महापड़ाव को संबोधित करते पूर्व सांसद पंडित रामकिशन।
hin_Deva awa_Deva hin_Deva hin_Deva hin_Deva hin_Deva